Slanger og sumpskilpadder - det var hvad nogle tyve fik ud af et indbrud hos Solsidens Dyrehandles i Nørresundby natten til tirsdag. Og det var sikkert også meningen, mener politiet. Hos Nordjyllands Politi har man nemlig en fornemmelse af, at der er tale om bestillingsarbejde. Dyrehandelen tror, det er folk der kender butikken ret godt, der er løbet med kæledyrene. Det ser nemlig ud til, at de er ret godt orienteret om, hvor de skal finde de dyr, der åbenbart kan afsættes på det lyssky marked. Ved en tidligere lejlighed har tyve stjålet forskelligt tilbehør til kæledyr. Også natten til tirsdag forsvandt der tilbehør. Og så har tyvene moret sig med at smade nogle terrarier.

Opsummering:
Dyrehandel i Nørresundby plaget af indbrud